Mirjamol Qosimov. Mirjamol Mirjalolovich Qosimov (1995-yil 24-sentyabr, Toshkent) – oʻzbekistonlik professional futbolchi, „AGMK“ klubida yarim himoyachi ampulasida oʻynaydi. Mirjamol Qosimovning otasi mashhur sovet va oʻzbek futbolchisi, hozirda murabbiy – Mirjalol Qosimovdir. Futbolchilik faoliyati. Toshkentning „Bunyodkor“ klubi tarbiyalanuvchisi. 2011-yildan boshlab u klubning asosiy jamoasiga jalb qilina boshlagan. Hozirgi kunda „AGMK“ jamoasida oʻynamoqda. 2015-yilda unga Kiyevning „Dinamo“ jamoasi qiziqish bildirgan va Mirjamol Qosimov bir muddat Kiyevga tashrif buyurib, Dinamo mashgʻulotlarida ishtirok etgan. 2016-yilning yanvar oyida bir muddat Olmaliq klubi yigʻini va oʻrtoqlik oʻyinlarida qatnashgan. 2015-yilda yoshlar terma jamoasi tarkibida U20 jahon chempionatida qatnashgan va toʻrtta oʻyin oʻtkazib Fiji U20 jamoasiga bitta gol urgan.